《暮春书怀寄董正翁寺正》
宋代·舒岳祥

寻春曾作太平民，说著花时泪湿巾。
风雨差池桃杏过，山林牢湿鸟乌亲。
书中闷见伤心事，画里思逢避世人。
霄汉故交今隐遁，有山堪买愿为邻。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。